กินยาคุม แบบ28เม็ด หลังประจำเดือนมา5วันค่ะ แต่เริ่มกินเม็ดแรกวันที่1 กินอย่างต่อเนื่องและตรงเวลา มีเพศสัมพันธ์หลังในในช่วงวันที่12 (กินยามาแล้ว12วัน) ก่อนหน้านี้ไม่มีเพศสัมพันธ์ค่ะ ตอนนี้กินยาเม็ดที่26แล้วประจำเดือนยังไม่มา จะท้องรึป่าวคะ และต้องรอประจำเดือนมาแล้วค่อยกินแผงต่อไป หรือกินต่อหลังจากเม็ดที่28ได้เลยค่ะ
สวัสดีค่ะ ยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้าเริ่มกินตอนไม่ใช่ประจำเดือน แต่กินครบ 12 เม็ดไปแล้วหลั่งใน หลังจากนั้นกินครบต่อเนื่องจนหมดแผง โอกาสตั้งครรภ์ก็มีได้น้อยมากถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป ถ้าไม่ได้ตั้งครรภ์จริงๆ จากการตรวจ สามารถเริ่มยาแผงถัดไปได้เลยไม่จำเป็นต้องรอให้ประจำเดือนมา